1964-ben mutatkozott be a Formula–1-ben, de később visszatért az amerikai sportkocsiversenyekre. Az Indycaron mutatott kimagasló teljesítményére felfigyeltek a Formula–1-ben is. Az 1971-es amerikai nagydíjon a Tyrrell meghívására vett részt, később pedig kétéves szerződést kötött a Yardley-McLaren csapattal. Nemsokára megbízható pontszerző lett, és gyorsaságával sokakat meglepett. Amikor 1973-ban elkészült a McLaren M23-as, nagyszerű győzelmet aratott vele a brit nagydíjon, és győzött az ugyancsak vizes pályán lebonyolított kanadai nagydíjon is. 1974-ben csak tesztpilótaként maradhatott volna a csapatban, ezért a Shadow-hoz szerződött.